
Noget  helt  usædvanligt  i  Island 


Af  Joy  N.  Hulme,  Californien 


Der  er  ikke  noget  der  gøres  halvt 
i  Island,  ø-rep.ublikken  i  Atlan- 
terhavet. Kendt  som  landet  med 
frost  og  ild,  er  det  et  kontrasternes  land, 
ja,  helt  usædvanligt.  Landets  beliggenhed 
øst  for  Grønland,  nordvest  for  Skotland 
og  stik  syd  for  Polarcirklen  kan  antyde 
et  koldt  klima  og  selve  navnet  Island 
indikerer  noget  sådant.  Men  lige  ved 
siden  af  det  frosne  is^eld  findes  aktive 
vulkaner  og  lige  ved  siden  af  gletcherne 
springer,  koger  og  bobler  de  varme  dam- 
pende svovlkilder.  En  stor  del  af  land- 
skabet er  blændende  hvid  is  afvekslende 
med  dybsort  lava.  Dagslyset  varer  næsten 
24  timer  om  sommeren,  men  kun  4  i 
december.  Selv  om  den  største  by,  Rey- 
kjavik er  verdens  nordligste  hovedstad 
giver  den  nærværende  golfstrøm  sydkyst- 
en af  øen,  et  mildt  og  fugtigt  klima. 

Det  er  ikke  overraskende  at  der  i  et 
land  hvor  det  varme  er  så  varmt  og  det 
kolde  så  koldt,  ikke  findes  nogle  lunkne 
blandt  befolkningen  heller,  og  slet  ikke 
blandt  de  få  sidste  dages  hellige  der  bor 
her.  Når  de  har  et  værdigt  mål  i  tankerne 
er  deres  iver  ægte.  Tag  nu  for  eksempel 
Kirkens  blad. 

Kort  efter  at  Sveinbjørg  Gudmunds- 
dottir  blev  oversætter  for  Kirken  i  1977 
begyndte  hun  at  forespørge  om  en  is- 
landsk udgave  af  Kirkens  blad  (i  Dan- 
mark er  det  Stjernen).  »Kan  overhovedet 
ikke  komme  på  tale,«  fik  hun  at  vide. 
»Du  skal  mindst  have  600  abonnenter 
og  du  har  kun  40  aktive  medlemmer.« 

Det  syntes  som  om  sagen  måtte  drop- 
pes men  det  voksede  sig  bare  større  i 
søster  Gudmundsdottirs  hoved.  Næste 
gang  hun  nævnte  det,  spurgte  hun  på 
en  anden  måde:  »Kan  vi  have  Kirkens 
blad  her  hvis  vi  skaffer  600  abonnenter?« 
Svaret  var  noget  mere  optimistisk  end 
før:  »Det  mener  vi  nok  at  du  kan.  Vi 
kunne  i  det  mindste  tale  om  det.« 

Sveinbjørg  fortsatte  med  at  tænke  på 
problemet.  På  dette  tidspunkt  var  hun 
imidlertid  optaget  af  en  meget  krævende 
opgave  med  at  oversætte  sdh-skrifteme 


Sveinbjørg  Gudmundsdottir 

til  islandsk.  Hun  samarbejdede  med  en 
islandsk  professor  fra  universitetet  for  at 
sikre  sig  at  arbejdet  blev  udført  akkurat. 

Da  hendes  søn  Gunnar  Oskarsson  to- 
tre år  senere  blev  grenspræsident  med 
en  anden  begejstret  ung  mand  Pall  Rag- 
narsson  som  rådgiver,  var  de  ivrige  efter 
at  udgive  en  lokal  nyhedsavis  til  de 
hellige.  Den  skulle  indeholde  omtale  af 
begivenheder,  bekendtgørelser  og  som 
det  allervigtigste:  Det  Første  Præsidents- 


kabs budskab  oversat  fra  Ensign.  Hurtigt 
blev  denne  lille  publikation  til  virkelighed 
og  udkom  regelmæssigt.  Grenspræsi- 
dentskabet  fortsatte  med  stor  iver  på  at 
få  mere  »officielt«  materiale  fra  Kirkens 
hovedsæde  ud  til  medlemmerne  og  øn- 
skede stærkt  et  islandsk  »Ensign«.  I  et 
land  hvor  det  at  læse  er  en  af  de  mest 
yndede  former  for  fritidsbeskæftigelse, 
kan  det  ikke  undre  at  sdh-medlemmer 
var  ivrige  efter  at  have  mere  trykt  ma- 
teriale udgivet  om  deres  tro.  Men  før 
der  overhovedet  var  ved  at  ske  noget, 
kom  de  to  unge  mænd  ud  for  en  ulykke 
i  forbindelse  med  en  Qeldtur  og  de  blev 
begge  dræbt. 

Trods  sin  store  sorg  over  tabet  af  sin 
søn  og  hans  ven  kunne  Sveinbjørg  ikke 
lade  ideen  om  et  tidsskrift  forsvinde  og 
hver  gang  hun  havde  kontakt  med  over- 
sættelseschefen  i  Tyskland,  pressede  hun 
på  for  at  få  et  løfte  om,  at  hvis  med- 
lemmerne kunne  skaffe  600  abonnenter 
så  kunne  de  få  deres  eget  blad  på  islandsk. 
Til  sidst  gik  Bernd  Larsen,  som  på  det 
tidspunkt  var  chef  i  Friedrichsdorf  med 
til  at  foreslå,  at  man  ville  udgive  4  numre 
om  året  (det  ville  være  hvad  en  oversætter 
kunne  magte),  og  man  tilbød  endog  at 
trykke  600  eksemplarer  som  et  prøve- 
nummer der  kunne  udgives  som  et  led 
i  salgsfremstødet.  Søster  Sveinbjørg  gik 
med  begejstring  i  gang  med  at  skrive  12 
lokalsider  der  indbefattede  Kirkens  hi- 

FRÉTTATTDINDI  VONARSTJORNUNNAR  NU  PRENTUD 


Eins  og  lesendur  Vonar- 
stjOmunnar  vita,  erblaSid 
prentad  f  Vestur-tyskalandi. 
Enginbreyting  ver5ur  å  J)vf 
h  V  a9  meginefni  blaSsins 
V  arSar,  en  FréttatiSindin, 
e3a  innlendi  t)åttur  blaflsins, 
erunuffyrstas  irm  prenUifl 


hér  å  landi.  I^aA  er  S  igurj<Sn 
I>orbergsson  semhefur  tekid 
afl  sér  prentunina,  en  harm  er 
eigandi  offsetfjOlritunar- 
stofunnar  LETUR  i  Hamra- 
borg  1  i  K6pavogi  og  hefur 
hann  rekifl  hana  i  m6rg  år. 
FjSlritunarstof  an  V  ar  lengi 


til  hiisa  ad  GrettisgØtu  2  ( 
Reykjavik,  en  flutti  i 
K6pavoginn  fyrirnokkrum 
årum. 

S  igurjén  Porbergsson  gekk  i 
kirkjuna  årifl  1 983  og  hefur 
veriS  dyggur  og  trur 
medlimurhennarsfflan. 

eksempel  (omtalt  i  Romerbrevet  1:16), 
at  han  ikke  skammede  sig  over  evan- 
geliet, overvandt  de  en  naturlig  modvilje 
mod  det  at  møde  afslag  og  gik  igang 
med  opgaven.  De  gode,  hjertelige  islæn- 
dere reagerede  med  gavmildhed  og  imø- 
dekommenhed. Abonnenterne  begyndte 
at  strømme  ind. 

Som  det  kunne  forventes  var  der  nogle 
familier  der  nåede  de  15  kunder  og  andre 
der  ikke  gjorde  det.  Nogle  havde  over- 
hovedet ingen  succes,  mens  andre  for- 
doblede deres  anstrengelser  med  resul- 
tater i  forhold  dertil.  Sveinbjørg  selv 
opnåede  70.  1  juni  måned  havde  man 
nået  702  abonnenter.  Det  var  mere  end 


nok. 

Den  første  udgave  af  det  islandske  blad 
blev  udgivet  i  december  1986.  Takket 
være  en  lille  beslutsom  skare  hellige  blev 
denne  indflydelse  til  det  gode,  mærket 
i  overordentlig  høj  grad. 

Der  findes  ikke  noget  sted  i  Kirken 
hvor  over  95%  af  medlemmerne  mod- 
tager Kirkens  blad  og  hvor  over  90% 
af  abonnenterne  er  ikke-medlemmer. 

Der  er  måske  sandsynlighed  for  at 
man  andre  steder  snart  vil  følge  i  disse 
trofaste  FROST  &  ILD-helliges  fodspor, 
fordi  de  med  deres  super-overmenneske- 
lige  anstrengelser  viste,  at  det  kan  lade 
sig  gøre. 


KirkjuMindi 


storie  i  Island.  Samtidig  oversatte  hun 
det  materiale  der  skulle  bruges  til  de 
andre  sider.  Hendes  begejstring  deltes  af 
præstedømmelederne  og  de  lagde  planer 
for  fremstødet. 

At  få  40  aktive  familier  til  at  skaffe 
600  abonnenter  betød  at  hver  eneste 
familie  ville  blive  ansvarlig  for  at  skaffe 
15  købere.  Målet  blev  forelagt  ved  et 
nadvermøde  i  januar  1986,  og  prøve- 
eksemplarerne blev  udleveret  med  glade 
forhåbninger  og  store  forventninger. 
Medlemmerne  fastede,  de  bad  og  de 
arbejdede  sammen.  De  vidste  at  selvom 
alle,  både  aktive  og  inaktive  medlemmer 
enedes  om  at  købe  bladet,  så  skulle  de 
stadig  sælge  det  til  mere  end  ti  gange 
så  mange  ikke-medlemmer.  Skønt  der  er 
religionsfrihed  i  Island  er  den  luthersk- 
evangeliske kirke  udpeget  som  statskirke 
og  de  fleste  af  indbyggerne  er  lutheranere. 
De  115  sdh'er  er  kun  en  lillebitte  del 
af  de  250.000  der  bor  i  Island.  At  skaffe 
så  mange  abonnenter  blandt  ikke-med- 
lemmer syntes  som  en  umulighed  for  de 
fleste.  Men  medlemmerne  i  Reykjavik 
kender  ikke  ordet  umuligt.  De  vidste  at 
med  Herrens  hjælp  kunne  de  gøre  det. 
Det  kunne  tage  lidt  tid  med  de  ville 
kunne  klare  det.  Idet  de  fulgte  Paulus' 

2.  rejsebrev  fra  Nigeria 


Vi  ønsker  at  sende  en  hilsen  til  alle 
søskende  i  Danmark,  og  samtidig 
fortælle  lidt  om  vores  mission  her 
i  Nigeria. 

Lad  os  starte  med  at  fortælle  jer,  at 
vi  er  lykkelige  for  vores  mission,  og  at 
vi  har  det  godt. 

Vi  har  altid  haft  et  ønske  om  at  tage 
på  mission.  Dette  ønsker  stammer  helt 
tilbage  til  vores  første  tid  i  kirken.  Den 
glæde  vi  føler  for  evangeliet,  og  vores 
taknemlighed  for,  at  missionærerne  i  sin 
tid  bragte  evangeliet  til  os,  er  den  egent- 
lige grund  til  vores  ønske.  Vi  føler,  at 
vi  gennem  denne  mission  kan  betale  lidt 
af  de  velsignelser,  som  vi  har  modtaget 
fra  vor  Himmelske  Fader,  tilbage. 

I  skrivende  stund  har  vi  været  på 
mission  i  3  måneder. 

Der  er  to  store  grupper  af  religiøse 
retninger  her:  Muslimerne  og  de  kristne. 
Den  muslimske  tro  er  mest  udbredt  i 
det  nordlige  Nigeria,  og  den  kristne  tro 
er  mest  udbredt  i  det  sydlige  Nigeria. 
Det  er  derfor  naturligt,  at  kirkens  eta- 
blering er  sket  i  den  sydlige  del  af  landet. 
Kirken  åbnede  en  mission  i  Nigeria  i 
1979.  Inden  dette  tidspunkt  havde  nogle 
nigerianere  etableret  en  lokal  kirke  efter 
samme  mønster,  som  findes  i  Jesu  Kristi 
Kirke  af  Sidste  Dages  Hellige.  De  havde 
etableret  den  lokale  kirke  på  grund  af 
pjecer  og  andet  materiale,  som  kirken 
havde  sendt  til  dem.  De  anvendte  Mor- 
mons Bog,  og  der  fandtes  kirkebygninger 
med  navnet  The  Church  of  Jesus  Christ 
of  Latter-Day  Saints,  Incorporated.  De 
første  udsendte  missionærer  fra  Jesu  Kri- 
sti Kirke  af  Sidste  Dages  Hellige  døbte 
tusindvis  af  mennesker,  og  de  organise- 
rede kirken.  Kirkens  udvikling  er  hidtil 


sket  i  landområderne  i  de  sydøstlige 
stater,  Bendel,  Imo,  Rivers  og  Gross 
River,  og  i  staten  Lagos  bestående  af  den 
store  havneby  Lagos.  I  disse  områder  er 
der  mange  medlemmer  fordelt  på  ca.  55 
grene.  Det  er  også  i  disse  områder,  at 
kirken  formentlig  vil  etablere  den  første 
stav  i  Afrika  i  et  land  med  ren  afrikansk 
befolkning.  Dette  vil  ske  inden  for  ret 
kort  tid,  og  der  vil  snart  blive  organiseret 
flere  stave  i  dette  område.  Missionens 
hovedkontor  ligger  også  i  dette  område 
i  Aba  i  staten  Imo.  Flere  danske  søskende 
har  været  missionærer  på  Philippinerne 
under  vores  missionspræsidentpar  præ- 
sident og  søster  Sackley.  De  har  bedt 
os  om  at  sende  en  hilsen  til  tidligere 
danske  missionærer  på  Philippinerne. 

Siden  Nigeria  Lagos  Mission  blev 
åbnet  i  1979  er  udviklingen  gået  stærkt. 
Den  fortsætter  med  uformindsket  styrke. 
Vi  er  tre  ægtepar  og  fire  ældster  fra 
Nigeria,  som  arbejder  i  byen  Ibadan. 
Det  er  en  stor  by,  måske  den  største  i 
Afrika.  Der  er  formentlig  ligeså  mange 
indbyggere  i  byen,  som  i  hele  Danmark. 

Konceptet  for  missionsarbejdet  i  de 
nye  udviklingsområder  er  følgende: 

1 .  Finde  frem  til  de  »udvalgte«,  undervise 
og  døbe  dem  (L&P  29:7). 

2.  Etablere  lokale  enheder. 

3.  Uddanne  lokale  søskende  i  ledelse,  så 
de  bliver  i  stand  til  at  overtage  ansvaret 
for  og  ledelsen  af  kirken  i  lokalområ- 
derne. 

4.  Når  enheden  er  etableret  og  fungerer 
under  lokale  søskendes  ledelse,  så  flyttes 
missionærægteparret  til  et  andet  område 
og  gentager  processen. 

Dette  arbejde  foregår  i  samarbejde 
med  lokale  søskende.  En  stor  del  af 
missionærægteparrets  arbejde  er  konsu- 
lenttjeneste og  supervision  (overvåg- 
ning). Arbejdet  er  både  spændende  og 
alsidigt,  men  også  anstrengende.  Indtil 
dato  har  vi  dog  brugt  hele  vor  tid  på 
undervisning  af  undersøgere.. 

Da  de  første  missionærer  kom  til 
Ibadan  i  begyndelsen  af  november  må- 
ned 1987  fandt  de  frem  til  et  ægtepar 


-  viet  i  templet  i  USA  -  to  gifte  brødre 
og  en  ugift  søster.  Alle  var  døbt  uden 
for  Nigeria,  bortset  fra  den  ene  broder. 
De  lokale  søskende  havde  ikke  haft 
regelmæssig  kontakt  med  kirken  i  de 
mellemliggende  år.  De  var  alle  glade  og 
taknemlige  for,  at  præsident  Sackley  hav- 
de besluttet  at  udvikle  kirken  i  Ibadan. 
I  dag  har  kirken  lejet  en  bygning,  hvor 
der  holdes  regelmæssige  møder  om  søn- 
dagen. En  af  brødrene  er  kaldet  som 
præsiderende  ældste,  og  inden  længe  vil 
der  blive  etableret  den  første  gren  i 
Ibadan. 

Det  skal  lige  nævnes,  at  ældste  og 
søster  Hudson  fra  Alabama,  USA,  var 
det  første  missionærægtepar  i  Ibadan. 
Søster  Hudson  er  dansker.  Hun  er  ikke 
omvendt  til  kirken  i  Danmark,  men  er 
omvendt  i  Canada.  Hun  er  stadigvæk 
meget  glad  for  Danmark,  så  landet  er 
godt  repræsenteret  her  i  Ibadan.  Vi  har 
også  lovet  at  sende  en  hilsen  fra  søster 
Hudson  til  alle  danske  søskende. 

Medlemmerne  er  meget  engageret  i 
at  introducere  missionærerne  for  deres 
familie  og  venner.  Mange  af  de  under- 
søgere vi  har,  er  kontakter,  som  vi  har 
fået  gennem  en  af  disse  familier.  De 
fortæller  familie  og  venner  om  kirken 
og  evangeliet.  Når  vi  besøger  familien, 
så  tager  de  os  med  hen  til  deres  familie 
og  venner.  De  præsenterer  os,  og  vi  har 
let  ved  at  få  en  aftale  om  undervisning. 
Det  er  naturiigvis  dejligt  at  udføre  mis- 


Keramikjigur  Jm  det  nordlige  Nigeria,  ca. 
500  Jkr.-200  ekr. 


sionærarbejde  under  disse  forhold. 

Vi  anvender  samme  undervisningsme- 
tode, som  kirken  anvender  i  hele  verden. 
Vi  har  undervist  10-14  lektier  pr.  uge 
indtil  nu.  Det  varierer  fra  ingen  lektier 
til  4  lektioner  pr.  dag.  Vi  underviser  aldrig 
efter  mørkets  frembrud.  I  Nigeria  bliver 
det  mørkt  mellem  18.30  og  19.00.  Af 
sikkerhedsmæssige  grunde  færdes  ikke- 
indfødte  missionærer  ikke  ude  efter  mør- 
kets frembrud.  Vi  underviser  fortrinsvis 
i  hjemmene.  Det  er  meget  tit  i  et  enkelt 
lille  rum  med  få  møbler.  Det  er  svært 
at  finde  adresser  i  Ibadan,  da  der  ikke 
er  ordentlige  vejnavne  og  husnumre.  Vi 
kører  til  vores  undersøgere  i  vores  Peo- 
geut  504,  og  vi  kører  mange  gange  ad 
jordveje  med  huller  og  skråninger  ind 
imellem  høns,  geder,  får  og  andre  husdyr. 
Trafikken  er  tæt,  og  der  er  altid  mange 
gående  på  vejene.  Det  er  et  spændende 
folkeliv,  naturligvis  helt  forskelligt  fra  de 
danske  forhold.  Nigerianerne  er  meget 
venlige  og  hjælpsomme,  og  vi  møder  kun 
venlighed  og  mange  glade  mennesker.  De 
er  utrolig  renlige,  og  det  ser  godt  ud, 
når  de  kommer  vandrende  i  deres  flotte 
og  farvestrålende  tøj,  måske  bærende  en 
eller  anden  ting  på  hovedet,  og  hvis  det 
er  en  kvinde  måske  med  barnet  på 
ryggen. 

At  undervise  på  et  fremmed  sprog  - 
Nigerianerne  har  deres  egen  engelske 
accent  -  og  varmen  tager  på  kræfterne. 
I  kan  tro  det  eller  ej,  vi  går  ofte  i  seng 
kl.  20.30.  På  dette  tidspunkt  har  vi  ingen 
problemer  med  at  overholde  missionær- 
reglerne. 

Vi  har  allerede  haft  mange  dejlige 
åndelige  oplevelser,  men  også  skuffelser. 
På  dette  følelsesmæssige  område  svinger 
vi  fra  stor  glæde  til  stor  skuffelse. 

Lad  os  til  slut  fortælle  om  et  par  af 
de  dejlige  oplevelser.  Det  første  omvend- 
te medlem  er  for  alle  missionærer  noget 
særligt.  Det  er  det  også  i  vores  tilfælde. 
Vores  første  undersøger  hed  Friday 
(mange  mænd  i  Nigeria  hedder  Monday, 
Friday  eller  Sunday).  Vi  mødte  Friday 
i  et  af  byens  supermarkeder,  hvor  han 
arbejder.  Vi  inviterede  ham  til  møde  i 
kirken  den  efterfølgende  søndag.  Han 
mødte,  og  vi  fik  en  aftale  om  under- 
visning. Han  kom  til  aftalerne,  lyttede, 
men  var  ikke  meget  engageret  under  de 


første  diskussioner.  Pludselig  skete  der 
noget.  Ånden  havde  båret  vidnesbyrd  om 
sandheden  i  evangeliet.  Han  voksede 
åndeligt,  og  han  blev  faktisk  et  helt  nyt 
menneske.  Vi  startede  undervisningen 
den  8.  december.  Friday  blev  døbt  den 
19.  december  i  en  swimmingpool  i  byens 
bedste  hotel  (der  er  senere  bygget  et 
mindre  dåbsbassin  i  baghaven  til  kirke- 
bygningen). Søndag  den  26.  december 
modtog  Friday  det  Aronske  Præstedøm- 
me, og  han  blev  ordineret  til  præst. 
Søndag  den  3.  januar  velsignede  denne 
unge  mand  nadveren,  bar  sit  vidnesbyrd, 
holdt  en  tale  i  dåbsmødet  og  døbte  2 
personer.  Oplevelsen  fortæller  også  lidt 
om  tempoet  her  i  Nigeria.  Friday  fort- 
sætter denne  udvikling.  Han  er  meget 
aktiv  i  kirken.  Går  på  split  med  ældsteme 
to  gange  om  ugen,  og  studerer  hele  tiden 
i  standardværkerne.  Møder  vi  ham  i 
byen,  har  han  altid  en  af  kirkens  bøger 
med  sig.  Den  ånd,  som  denne  unge  mand 
er  i  besiddelse  af  kan  ikke  beskrives  i 
ord.  Det  kan  kun  føles.  Det  skal  også 
lige  nævnes,  at  Friday  ikke  er  en  und- 
tagelse. 

Sidste  uge  underviste  vi  en  dejlig 
familie.  Da  vi  præsenterede  Mormons 


Bog,  startede  vi  med  at  vise  et  aksemplar 
af  denne.  Manden  stoppede  os,  og  han 
spurgte  os,  om  denne  bog  var  oversat 
fra  guldplader  og  gemt  i  en  høj.  Vi 
bekræftede  dette,  hvorefter  manden  dybt 
bevæget  fortalte  os,  at  han  for  mange 
år  siden  i  et  syn  var  blevet  lovet  denne 
bog. 

Det  er  dejligt  at  opleve  sådanne  ting, 
og  det  gør  en  mission  til  en  stor  åndelig 
oplevelse. 

Vi  vil  slutte  for  denne  gang.  Vi  vil 
senere  fortælle  jer  mere  om  vores  mis- 
sion. 

Vores  missionspræsident  har  besluttet, 
at  vi  skal  arbejde  i  Ibadan  i  en  yderligere 
periode.  Vi  skal  etablere  Ibadan  2.  gren 
i  samarbejde  med  medlemmerne  i  dette 
område.  Vi  har  netop  i  dag  lejet  en 
bygning,  og  vi  regner  med  at  starte  de 
første  møder  omkring  den  21.  februar. 
Der  udføres  stadigvæk  pionerarbejde  i 
kirken. 

Kærlig  hilsen  til  alle  søskende  i  Dan- 
mark og  på  gensyn. 

Sister  and  Elder  Nielsen 
Nigeria  Lagos  Mission. 
1.  februar  1988. 

En  tydeligere  stemme  hos  de  døve 

Stavspræsident  i  Alabama  har  udviklet  et  'gennembrud'  tU  hørehæmmede 

Af  Lee  Wamick,  Church  News 


Præsident  Samuel  Fletcher  sidder  mellem  de  computere  han  har  udviklet  til  at  hjælpe  de  døve  med  at  tale 
tydeligere.  Foto:  Ravell  CalL 


Birmingham,  Alabama 

Samuel  Fletcher  lytter  til  Åndens 
hvisken,  og  fordi  han  gør  det,  kan 
verden  måske  snart  lytte  til  tyde- 
ligere stemmer  hos  de  hørehæmmede. 

Fletcher  er  dekan  for  biokommuni- 
kationsafdelingen  på  Alabama-Birming- 
hams universitet  (UAB),  og  udvikleren 
af  computere,  som  hjælper  de  døve  med 
at  tale  tydeligere,  og  også  gør  det  både 
hurtigere  og  lettere. 

Præsident  Fletcher  er  præsident  for 
Bessemer  Alabama  stav  i  Birminghams 
forstæder,  en  mand  som  har  tilbragt  en 
ferie  med  at  banke  på  døre  sammen  med 
missionærer. 

I  begge  roller,  har  han  stolet  meget 


på  Åndens  vejledning.  »Jeg  har  altid  haft 
et  ønske  om  at  være  nær  ved  min 
himmelske  Fader,«  siger  han. 

Præsident  Fletcher  er  overbevist  om, 
at  inspiration  førte  ham  til  hans  lønnende 
karriere,  til  hans  nuværende  ægtefælle 
efter  hans  første  hustrus  tragiske  død  og 
til  UAB,  som  har  ydet  betydelig  støtte 
til  hans  forskningsprojekt  de  sidste  18 

o 

ar. 

Inspiration  i  hans  komplicerede  ver- 
den af  medicinsk  forskning?  »Der  går 
ikke  en  dag,  hvor  jeg  ikke  søger  vej- 
ledning fra  Herren  i  mit  arbejde,«  siger 
han.  »Og  jeg  føler  virkeligt,  at  han  har 
hjulpet  os  med  at  overvinde  mange 
vanskelige  forhindringer,  som  vi  har 
mødt  i  årenes  løb.« 


Præsident  Fletchers  uddannelse  ligger 
indenfor  talepatologi,  læren  om  normal 
og  forstyrret  tale,  og  audiologi,  læren  om 
hørelsen.  Det  var  mens  han  arbejdede 
med  hørehæmmede  elever  i  Portland, 
Oregon  for  næsten  30  år  siden,  at  han 
begyndte  at  lede  efter  bedre  metoder  til 
at  undervise  dem  i,  hvordan  de  kan  tale 
og  tale  tydeligere.  »Eleverne  havde  man- 
ge flere  ubenyttede  muligheder.  Vi  havde 
bare  ikke  en  måde,  hvor  vi  kunne  nå 
dem  fuldt  ud.« 

Hørehæmmede  mennesker  lærer  at 
tale  ved  at  se  andre  tale,  forklarer  præ- 
sident Fletcher.  Men  der  er  et  grundlæg- 
gende problem.  »Mindre  end  en  trediedel 
af  talelydene  kan  ses  på  ansigtet,«  siger 
han.  »Det  er  grunden  til  at  traditionelle 

metoder  til  at  undervise  de  døve  i  at  tale 
er  så  langsomme  og  arbejdskrævende, 
særligt  for  dem  som  er  stærkt  hørehæm- 
mede. Det  hele  reduceres  til  en  masse 
gætteri  fra  elevens  side.« 

I  årene,  der  fulgte  hans  oplevelser  i 
Oregon,  bestemte  præsident  Retcher  sig 
efterhånden  til  at  hæfte  sine  ideer  om 
at  undervise,  på  den  hastigt  voksende 
elektroniske  verden.  Og  i  de  sidste  20 
år  har  hans  formål  været  at  udvikle  en 
maskine,  der  mere  effektivt  kunne  lære 
de  døve  at  tale. 

Foreløbige  undersøgelser  har  vist,  at 
den  avancerede  computer,  som  han  så 
omhyggeligt  har  udviklet  i  løbet  af  de 
to  årtier,  præcist  har  gjort  det  -  på  en 
meget  dramatisk  måde. 

Her  forklares  hvordan  den  virker:  Et 
mundstykke,  der  meget  ligner  en  reten- 
tionsplade  (som  tandlæger  bruger,  når 
tænderne  skal  holdes  fast),  placeres  inde 
i  munden.  Den  har  dusinvis  af  elektro- 
niske dioder,  som  måler  hvor  tungen 
ligger  i  munden,  når  ordene  udtales. 
Disse  oplysninger  ændres  til  et  billede 
på  computerens  skærm.  Dette  billede  kan 
sammenlignes  med  et  andet,  der  viser 
hvordan  et  ord  ideelt  bør  udtales.  De 
døve  kan  se  en  grafisk  fremstilling  af 
indersiden  af  deres  mund  og  tilpasse  det 
indtil  de  rammer  plet. 

Processen  er  så  ny,  at  den  videnska- 
belige verden  måtte  finde  på  et  nyt  navn 
for  den  -  dynamisk  otometri.  Og  det 
rygtes  hurtigt. 

Præsident  Fletchers  project  får  omfat- 
tende opmærksomhed  i  medicinske  fag- 
blade, og  andre  blade  og  aviser.  Hans 
arbejde  blev  også  omtalt  på  undervis- 


ningskanalens  (PBS)  program:  »Disco- 
ver: The  World  of  Science.«  Et  15 
minutters  indslag  blev  vist  på  PBS-sta- 
tioner  i  hele  USA  i  løbet  af  februar. 

The  National  Institutes  of  Health  til- 
delte fornylig  præsident  Fletcher  en  større 
3-årig  bevilling  og  sagde,  at  hans  arbejde 
»ligner  gennembruddet.«  Præsident  Flet- 
cher håber,  med  hjælp  fra  en  stab  på 
10  personer,  at  gøre  årtiers  forskning 
færdigt  i  løbet  af  de  næste  tre  år  og  have 
apparaterne  fungerende  og  klar  til  brug 
over  hele  verden. 

»Så,«  sagde  han,  »planlægger  min 
hustru  Barbara  og  jeg  at  tage  på  en 
mission.« 

Præsident  Fletcher,  der  er  født  i  Pre- 
ston, Idaho,  begyndte  sin  karriere  og 
forskning  ved  Utah  State  University  i 
Logan,  Utah.  Det  var  der,  at  hans  første 
kone,  Josephine,  døde  i  en  bilulykke  og 
efterlod  ham  alene  om  at  opdrage  fem 
børn  mellem  3  og  16. 

»Jeg  samlede  dem  om  mig  og  fortalte 
dem,  at  de  havde  brug  for  en  mor  og 
jeg  behøvede  en  ægtefælle,«  mindes  præ- 
sident Retcher.  »Der  gik  kun  nogle  få 
måneder  før  jeg  mødte  Barbara  (Johns). 
Det  skete  på  en  måde,  som  gjorde  det 
klart,  at  det  var  meningen  vi  blev  ført 
sammen.«  De  blev  gift  kort  efter  og 
fejrede  deres  20  års  bryllupsdag  i  august 
sidste  år. 

Nogle  få  år  efter  følte  præsident  Ret- 
cher behov  for  at  flytte  sit  voksende 
forskningsprogram  til  et  andet 
universitet.  »Jeg  ønskede  også  at  tjene 
Herren  mere,  så  jeg  lagde  mig  selv  i  hans 
hænder  og  fortalte  ham,  at  jeg  ville  gå 
hvor  han  ønskede  mig  hen.« 


Det  førte  mig  til  Birmingham,  Ala- 
bama efter  et  kort  ophold  i  New  Mexico. 
Da  præsident  Retcher  ankom  i  1970  var 
Kirken  i  Alabama  stadig  lille  og  spirende 
med  kun  en  gren  både  i  Birmingham 
og  Bessemer.  Men  den  havde  fået  en 
tapper  fremtidig  leder. 

Præsident  Retcher  har  haft  mange 
lederstillinger  lige  siden.  Han  har  tjent 
som  præsident  for  Bessemmer  Alabama 
stav  de  sidste  fire  år. 

»Jeg  anser  mine  muligheder  for  at 
tjene  som  velsignelser,«  sagde  præsident 
Retcher.  »Jeg  elsker  de  mennesker  jeg 
tjener  og  jeg  elsker  det  her.  Jeg  er  så 
glad  for,  at  Herren  førte  mig  til  Alaba- 
ma.« 

Han  er  en  hengiven  stavspræsident. 
For  nogle  år  siden  var  han  bekymret  over 
niveauet  af  missionering  i  hans  stav,  så 
han  forhørte  sig  rundt  omkring  i  Syd- 
staterne, for  at  se,  hvor  arbejdet  gik  godt. 
Han  bestemte  sig  for  at  stedet  var  North 
Carolina,  og  han  tilbragte  to  uger  af  den 
næste  ferie  med  at  studere  missionen  og 
arbejde  med  missionærerne,  ja  selv  banke 
på  døre  med  dem. 

Han  har  et  enestående  syn  på  sin  rolle 
i  den  medicinske  forskning  han  udfører. 
»Jeg  føler  meget  stærkt  at  Herren  har 
noget,  som  han  ønsker  skal  gøres  tilgæn- 
geligt for  menneskeheden,«  sagde  han. 
»Det  er  en  tid,  hvor  handicappene  fjernes. 
Hans  børn  har  brug  for  en  mulighed  for 
at  tale,  og  tiden  virker  rigtig.  Jeg  kan 
ikke  tage  en  masse  personlig  ære  for  det.« 

Kun  at  han  har  lyttet  -  til  Ånden. 
Church  News,  1988. 


Ved  du  noget, 
vi  bør  vide? 


Som  informationsformidlere  kan  vi 
desværre  ikke  følge  med  i  alt,  hvad 
der  sker  i  hver  lille  krog  af  Dan- 
mark. Hvis  du  derfor  i  lokalpressen 
opdager  arrangementer  eller  begivenhe- 
der, hvor  kirken  behandles  eller  hvor 
kirken  kan  gøre  sin  mening  gældende, 
vil  vi  gerne  bede  dig  hurtigst  muligt  sætte 


dig  i  forbindelse  med  wardets  eller  gre- 
nens informationsformidler  (eller  stavens 
informationschef  hvis  wardet  eller  grenen 
ingen  informationsformidler  har). 

Vær  ligeledes  opmærksom  på  radio- 
og  TV-programmer  om  kirken.  Ofte  kan 
vi  ændre  tonen  i  et  program  fuldstændigt, 
ved  at  vi  i  rette  tid  giver  de  ansvarlige 


for  programmet,  de  korrekte  oplysninger. 

Kirkens  informationschef  i  Danmark: 
Jens  Kristoffersen  01  70  90  43  assistent: 
Carsten  Gram  029891  10. 

Informationschef  for  Fyn/Jylland: 
Karl  Ove  Ilskov  09322465. 

Informationschef  for  Sjælland:  Hans 
Andersen  02  33  4689. 


Askepot  Bal 

i  København  stav 


Fredag  den  22.  januar  afholdt  1. 
ward's  unge  »superlørdag«  for  de 
unge  i  København  stav.  Det  fo- 
regik som  »Askepot  Bal«  afholdt  hos 
familien  Borup  i  Herlev,  som  havde 
udsmykket  deres  hus  og  storstue  i  fm 
stil  med  lys,  guirlander  og  søjler. 

Alle  36  unge  deltagere  kom  i  fineste 
puds,  dvs.  pigerne  i  askepot-kjoler  og 
drengene  i  smoking  eller  andet  festtøj, 
samt  næsten  som  om  det  var  aftalt: 
lyserød  butterfly. 

Pigerne  blev  bedt  om  at  lægge  den 
ene  sko  i  en  stor  sæk,  hvorefter  drengene 
fandt  deres  borddame  ved  at  tage  hver 
en  sko  samt  finde  en  pige,  der  passede! 


Ballets  prins,  Michael  Sprehn, 
prøver  sko  på  ballets  Askepot, 
Kiran  Jacobsen,  som  har  let 
ved  at  få  fødderne  ned  i  kæm- 
petræskoen. Stavens  UP-præ- 
sident  Birgit  Bendeke  ser  til 


Hoffoto: 
Lise  Lotte  Reimer 
og  Jacob  Munk. 


Askepotballets  deltagere  sidder  pænt  og  venter  på  servering:  Kiran  Jacobsen, 
Michael  Sprehn,  Marianne  Nørrung,  Daniel  Nørrung. 


Efter  den  fine  middag  -  med  forret, 
kylling  å  la  peche,  samt  dessert  -  spillede 
decibél-orkestret  op  til  dans.  Og  hvilken 
fornøjelse,  alle  var  på  dansegulvet  næsten 
hele  tiden. 

Sidst  på  aftenen  blev  der  stemt  om, 
hvem  der  skulle  være  ballets  Askepot 
og  prins,  og  valget  faldt  på  Kiran  Ja- 
cobsen og  Michael  Sprehn  junr. 

Aftenen  var  bevis  for,  at  både  klæder 
og  stemning  »skaber  folk«.  Aldrig  før  har 
så  mange  af  stavens  unge  opført  sig  så 
nobelt  og  galant  på  én  gang,  det  var  en 
sand  fornøjelse  -  også  for  de  7-8  voksne 
GUF-ledere  som  fik  lov  til  at  varte  op 
som  »slottets«  tjenestefolk. 
HN 

Under  dansen: 
Rikke  Borup,  Morten 
Koch,  Maja  Jepsen, 
Lisa  Edsberg, 
Heidi  Bolvig. 


Hoffoto:  Pih-Fung  Pang 
og  Dennis  Paulsen. 


SLÆGTSHISTORIE 


Vi  har  vel  alle  syntes  at  ordet 
Genealogi  lige  som  hørte  til  vores 
kirketerminologi,  på  samme  må- 
de som  Primary  og  præstedømmet.  Men 
det  har  ændret  sig,  ialtfald  hvad  ordet 
genealogi  angår.  Il  987  blev  det  bestemt 
at  stryge  ordet  genealogy  på  engelsk  og 
kalde  det  hele  for  Family  History. 

Nu  kunne  man  så  fristes  til  bare  at 
oversætte  den  nye  vending  til  familie- 
historie på  dansk.  Men  familiehistorie  er 
noget  begrænset,  det  er  en  snæver  kerne, 
for  det  meste  nulevende.  Vi  skal  imid- 


lertid have  fat  i  hele  slægten.  Derfor  er 
det  nye  -  med  godkendelse  af  den  danske 
sprogkomité  (som  bl.a.  består  af  de  to 
stavspræsidenter  og  andre  kirkeledere)  - 
blevet  til  SLÆGTSHISTORIE. 

Det  nye  ord  vil  fra  nu  af  dukke  op 
i  vore  publikationer,  men  det  »gamle« 
genealogi  vil  nok  ikke  forsvinde  lige  med 
det  samme,  dertil  er  det  for  indarbejdet 
og  vi  bruger  stadig  bøger  og  lektiehæfter 
med  det  gamle  ord.  I  fremtiden  vil  vi 
i  stedet  for  genealogi  beskæftige  os  med 
slægtshistorie  og  slægtsforskning,  det  er 


slægten  det  drejer  sig  om,  og  det  er  ikke 
det  værste  der  kunne  ske. 

Når  Kirken  har  ønsket  forandringen 
ligger  det  netop  i  dette.  Man  har  ønsket 
at  undgå  det  »mystiske«  der  kunne  ligge 
i  et  ord  som  ikke  er  daglig  tale.  Og  det 
er  vort  håb  at  alle  medlemmer  vil  være 
lige  så  glade  for  forandringen,  som  vi 
er,  der  daglig  arbejder  med  sproget. 
Jørgen  Ljungstrøm 
Oversættelseskontoret 


X 

Det  danske  Bibelselskab 
modtager  25.000  kr. 


Af  Carsten  Gram 


Generalsekretær  for  Det  danske  Bibelsebkab  pastor  Niels  Jørgen  Cappeløm  modtager  de  25.000  kroner 
af  Tom  Ahlman  Jensen  -  Jens  Kristoffersen  viser  sig  ude  til  venstre.  .v: 


Ved  et  kort  møde  tidligt  fredag 
morgen  d.  12.  februar  1988  på 
Det  Danske  Bibelselskabs  kon- 
torer i  Frederiksborggade  i  København, 
overdrog  br.  Tom  Ahlman  Jensen  og  br. 
Jens  Kristoffersen  de  25.000  kr.,  som  de 
sidste  dages  hellige  i  de  to  danske  stave 
havde  skænket  i  forbindelse  med  deres 
faste  sidste  efterår. 

Formålet  med  indsamhngen  var  som 
bekendt  at  skaffe  penge  til  at  fremstille 
russiske  bibler  for.  Den  soyjettiske  re- 
gering har  fomylig  givet  tilladelse  til  at 
der  kunne  eksporteres  100.000  russiske 
bibler  fra  vesten,  på  den  betingelse  at 
de  blev  financieret  ved  frivillige  bidrag. 


Hr.  Cappelørn,  der  er  leder  af  Det 
Danske  Bibelselskab,  modtog  med  stor 
glæde  de  sidste  dages  helliges  bidrag,  som 
jo  udgjorde  en  ret  stor  procentdel  af  de 
ialt  80.000  kr.  man  havde  bundet  sig  til 
at  indsamle  i  Danmark. 

I  samtalen  efter  overdragelsen  af  pen- 
gene fremkom  der  mange  spørgsmål  med 
hensyn  til  kirkens  lærepunkter  og  syn 
på  forskellige  ting.  Blandt  andet  fik  Jens 
og  Tom  lejlighed  til  at  forklare  vores  syn 
på  myndighed,  da  de  blev  spurgt  om  vi 
accepterede  de  andre  kristne  kirkers 
dåbsritual. 

Et  andet  interessant  emne,  der  blev 
indgående  debatteret  var  den  nye  over- 


sættelse af  Biblen,  som  Det  Danske 
Bibelselskab  regner  med  at  have  færdig 
i  1990.  Hvilket  næsten  falder  sammen 
med  udgivelsen  af  nyoversættelsen  af 
Mormons  Bog,  Lære  &  Pagter  og  Den 
kostelige  Perle.  Det  Danske  Bibelselskab 
var  iøvrigt  meget  interesseret  i  at  få 
forslag  og  kommentarer  til  nyoversæt- 
telsen af  Biblen  fra  kirkens  medlemmer. 
Så  vil  man  have  indflydelse  på  hvorledes 
Biblen  skal  se  ud  de  næste  halvtreds  år, 
må  man  skaffe  sig  de  prøveoversættelser 
som  Bibelselskabet  løbende  udgiver,  og 
indsende  sine  kommentarer  til  Det 
Danske  Bibelselskab,  Frederiksborggade 
50,  1360  Kbh.  K. 

Pia  Arcc  synger  Chilenske  sange,  akkompagneret  af  sin  mand  Rodolfo  Arce 


Chileaften  i  3.  ward,  København 


Tirsdag  15.  marts  havde  Køben- 
havns 3.  ward  en  fantastisk  ak- 
tivitetsaften, som  stod  i  Chiles 
tegn.  Denne  aften  havde  sin  oprindelse 
hos  det  dansk/chilenske  ægtepar  Pia  og 
Rodolfo  Arce,  som  længe  har  gået  og 
puslet  med  på  privatbasis  at  lave  en  aften, 
hvor  de  ville  samle  interesserede  til  at 
komme  og  høre  Rodolfos  fædrelands 
vemodige  sange  og  digte.  Men  interessen 
viste  sig  at  være  så  overvældende,  at  man 
besluttede  at  arrangere  det  på  wardsbasis 
og  da  aftenen  endelig  oprandt,  måtte  der 


dækkes  op  til  ikke  mindre  end  140 
mennesker  i  kirken. 

Klokken  18  indledtes  med  et  dejligt 
chilensk  måltid,  bestående  af  Empanadas 
(brød,  indbagt  med  krydret  kød,  æg, 
oHven  o.a.)  og  dertil  masser  af  skøn  salat, 
efterfulgt  af  en  eksotisk  dessert. 

Herefter  fulgte  en  hel  professionel  kul- 
turel underholdning.  Br.  Carsten  Gram 
viste  sin  videofilm  om  Chile,  hvori  han 
fortalte  om  landets  historie  og  nuværende 
status,  både  økonomisk,  politisk  og  re- 
ligiøst. Således  rustet  gik  vi  videre  til  en 


række  musik  og  dansenumre,  fremført 
af  Pia  og  Rodolfo  selv,  Birgit  Sørensen 
og  Line  Tofts  dansegruppe.  Det  var 
meget  inciterende  og  følelsesladet  og 
efterlod  et  dybt  indtryk.  Scenens  bagt- 
æppe viste  et  smukt  chilensk  kystland- 
skab med  smukke  blomster  og  Andes- 
bjergene  i  baggrunden.  Et  af  Pablo  Ner- 
udas  digte  blev  meget  betagende  fremført 
af  Ole  Madsen  til  guitarakkompagne- 
ment af  Rodolfo.  Det  var  en  virkelig 
dejlig  aften,  som  vil  stå  længe  i  erind- 
ringen, -bbe- 


FORTÆL  OGSÅ  HVAD  DER  SKER  I  FREDERIKSHAVN, 

ROSKILDE,  ESBJERG,  SØNDERBORG  -  SMv  ai  Stjemem  redaktion, 

senest  dagen  efter!!! 


Værd  at  jagte 


Da  Vicki  Morton  endelig  nåede 
hen  til  missionærerne  havde  hun 
jagtet  dem  forbi  tre  sideveje  på 
sin  cykel,  mens  hun  råbte  til  dem  at  de 
skulle  standse. 

»Jeg  kunne  se  på  deres  ansigter  at  de 
var  chokerede«,  husker  hun.  »Også  folk 
der  kørte  forbi  os  i  bil  syntes  at  jeg  var 
skør«. 

Men  hun  var  ligeglad,  for  hun  kunne 
ikke  vente  længere  med  at  få  missionær- 
besøg. Hun  fattede  interesse  for  kirken 
gennem  en  venlig  familie  med  3  børn, 
som  hun  og  hendes  mand,  Maurice,  og 
deres  søn,  Joey,  var  flyttet  ind  ved  siden 
af  iOrlando,  Florida  i  1980. 

»Jeg  vidste  at  der  var  noget  særligt 
ved  dem«,  sagde  søster  Morton.  »Vi  talte 
sammen  og  de  sagde  at  de  var  mormo- 
ner«. 

I  familien  Morton  havde  de  en  tante 
og  onkel  der  var  medlemmer  af  kirken, 
men  de  kendte  ikke  meget  til  hverken 
dem  eller  deres  religion. 

»Vi  var  meget  ivrige  efter  at  høre  noget 
mere«,  sagde  hun,  »Vi  tilbragte  mere  og 
mere  tid  sammen  med  denne  familie.  Vi 
blev  meget  nære  venner  og  de  fortalte 
os  en  masse  om  kirken.  Min  mand  og 
jeg  søgte  en  kirke  som  kunne  tilfredsstille 
vort  behov  og  lære  os  om  det  sande 
evangelium«. 

Disse  SDH-naboer  spurgte  Mortons 
om  de  ville  have  nogen  til  at  komme 
hjem  og  fortælle  dem  om  kirken.  Fa- 
milien Morton  sagde  ja,  men  der  kom 
aldrig  nogen.  »Jeg  er  et  meget  utålmodigt 


menneske,  og  jeg  ville  høre  noget  mere 
om  denne  kirke«,  sagde  hun.  »Selv  om 
min  tante  og  onkel  var  medlemmer,  så 
fik  jeg  som  barn  at  vide  at  mormonerne 
havde  hemmeligheder  og  at  man  ikke 
må  stille  dem  spørgsmål.  Jeg  syntes  at 
min  tante  og  onkel  så  helt  normale  ud. 

»En  morgen,  hvor  jeg  cyklede  til 
arbejde,  bad  jeg  mens  jeg  kom  kørende«, 
sagde  hun.  »Jeg  kan  huske  at  jeg  spe- 
kulerede på  hvornår  jeg  mon  så  missio- 
nærerne«. Et  øjeblik  efter  var  der  to  unge 
mænd  som  overhalede  hende  på  cykel. 
Hun  råbte:  »Er  I  missionærer?«  De  hørte 
hende  ikke,  og  så  begyndte  jagten.  Da 


hun  nåede  hen  til  dem  opdagede  hun 
at  de  tilhørte  et  andet  distrikt,  men  de 
lovede  at  sende  nogle  missionærer  som 
boede  i  nærheden. 

»Jeg  kom  20  minutter  for  sent  på 
arbejde  den  dag,  men  det  var  det  hele 
værd«,  fortalte  hun.  »Allerede  dagen  efter 
fik  vi  den  første  lektie  og  i  løbet  af  to 
uger  blev  min  mand  og  jeg  døbt.  Det 
var  i  august  1981«.  De  har  været  aktive 
lige  siden,  og  hendes  mand  er  ældsternes 
kvorumspræsident  mens  hun  er  primary 
præsidentinde. 
Kevin  Stoker 
Church  News 

